JohanHeinsen/ENO huggingface dataset:
Kiøbenhavns Postrytter, 1793-06-28
Paris, den 14 Junii. Vor hele Opmærksomhed er igien pludselig henvendt paa General Gastons Contrarevolutionsarmee i Vende Departementet, som formedelst de imod ham udsendte Parisiske Batailloners slette Forhold har vundet en udmærket Seyer, gjort henved 60 Kanoner til Bytte, og oven i Kiøbet erobret den vigtige Stad Saumur. Santerre, til hvem det Parisiske Municipalitet sagde ved hans Afmarch: "Du gaaer, Du seyrer, har commanderet ved denne uheldige Expedition, og i en næsten utroelig Grad taalt den ved hans Armee herskende slette Disciplin, og da han endelig ved Strenghed vilde bringe Orden igien tilveye, truede een Deel med at gaae over til Fienden, en anden gjorde det virkeligen, og den tredie var i fuld Sviir og Sværm, da Gaston rykkede ind i Saumur, og gjorde Besætningen til Fanger. Saaledes have da de 10000 Mand, som man ligesom med Extrapost sendte fra Paris, og hvis Sammenhværding gav Anledning til saamegen Tummel, er gjort anden Nytte end den: at forsyne dem, de skulde stride imod, med Vaaben og Flinte. Det Forræderie og den Feighed, som de Parisiske Batailloner have viist i og ved Saumur, overgaaer alt hvad der af saadant kan tænkes, thi de have næsten alle kastet deres Geværer og andre Vaaben fra sig paa Landeveien. Under slige Omstændigheder maa naturligviis General Gastons Contrarevolutionsarmes Progresser blive Dag for Dag større, ja man anslaaer allerede de af ham occuperte Landsbyers Antal til 1200. Og dersom nu Stæderne Tours, Rochelle og Rochefort ikke giøre destærkere Modstand, saa vil denne Krig blive allerfarligst. Hertil kommer endnu den Misfornøyelse, adskillige Departementer yttre med den nye Revolution, med de moderate Deputeredes Arrestering, og med det Parisiske Borgerraad, som har Conventet ganske i sin Magt. Jmidlertid er det besynderlig mærkværdigt, at der paa en Tid, da Kanonerne tordne fra alle Kanter, da Rebellerne ere i Færd med at ødelægge Vendee, Logere, deux Sevres, Maine og Loire, da hele 16 Departementer true med at frafalde, da Uveyret trækker og overalt – er saa usædvanlig roeligt i Paris. Vel fattes her ikke paa Gæringer og Smaaklammerier imellem Sectionerne, ligesom man ogsaa for et godt Ord casserer og igien indsætter de saa kaldte Revolutions Commissioner, kaster mistænkelige Folk i Arrest, og sætter dem igien paa frie Fod, men alle disse Bevægelser ansees med den største Ligegyldighed, og Konerne lade sig derved ligesaalidet forstyrre i deres Pyntvæsen, som Mændene lade sig hindre fra at besøge Kaffehusene. Baade Skuespillene og Spadseregangene have lige flittig Søgning. Man taler med koldt Blod om Preussere og Jnsurgenter og Engelskmænd. Dage og Nætter gaae lige roelige, og man hører hverken Mord eller Tyverier. – Det lader virkeligen, som vi ere bestemte til at gaae fra een Yderlighed til en anden; og den dybe Stilhed, som for nærværende Tid hersker i denne store Stad midt under de frygteligste Convulsioner, vil maaskee ikke blive eet af de mindst mærkværdige Revolutions Phænomener.
Kiøbenhavns Postrytter, 1793-06-28
Fra Marseille rygtes, at Philip Orleans er af Revolutionstribunalet sammesteds dømt fra Livet, og allerede den 7de henrettet. Det hedder nemlig, at Tribunalet har tvunget ham til at tilstaae, at han den 5 og 6 October 1789 og den 2 September 1792 har deelt Penge ud, for at opmuntre Vedkommende til de paa bemeldte Dage udøvede Grusomheder, og at Tribunalet derpaa har fældet Dommen, uden at oppebie Beviserne for hans andre Forbrydelser. Man vil endog vide, at alting er gaaet roeligt af ved Executionen. Men da de ordinaire Breve fra Marseille ey gaae længer end til den 5te, paa hvilken Dag man vel ventede Dommens nærforestaaende Forkyndelse, men ingen Vished havde om Sagens Udfald, saa kan man ey indestaae for dette Rygtes Rigtighed.
Kiøbenhavns Postrytter, 1793-06-28
Dantzig, den 14 Junii. Den fra Cronstadt og Reval udløbne Russiske Flaade commanderes af Admiral Tschitchagof en Chef. Under ham commandere Admiralerne Kruuse, Mussin Puschkin, Gibs, Makarow, og Feldt. Flaaden bestaaer af 26 Linieskibe, hvoriblandt de 8 hver paa 100 Kanoner, foruden 9 Fregatter og 6 Cuttere. Den giør et Krydstog i Østersøen, og kun et bestemt Antal af disse Skibe er provianteret paa længer Tid, og synes at have en gandske anden Bestemmelse. -
Kiøbenhavns Postrytter, 1793-06-28
Den paa samme Tid udløbne Russiske Skiærflaade commanderes af Contreadmiral Federof.
Kiøbenhavns Postrytter, 1793-06-28
Efter Beretning fra Petersburg er den unge Storfyrste Alexanders Formæling med Prindsessen af Baden i nogen Tid udsat, da den høye Brudkom først foretager en Reyse.
Kiøbenhavns Postrytter, 1793-06-28
Den anden Badenske Prindsesse reyser med første tilbage til Tydskland, og har af Keiserinden faaet en aarlig Pension af 20000 Rubler.
Kiøbenhavns Postrytter, 1793-06-28
Stockholm, den 14 Junii. Man har desværre Efterretning om en nye Jldsvaade, som i Nyestad i Finland har den 22 May lagt 21 Huse og 40 ved Strandkanten staaende og med Kiøbmandsgods fyldte Magaziner i Aske.
Kiøbenhavns Postrytter, 1793-06-28
Skydset fra den fløyede Calmarske Fæstning er den 1ste hujus indskibet til Stralsund. - Paa begge de nye Fæstninger i Finland arbeydes af alle Kræfter af det der værende Militaire. Den ene ligger ligeoverfor den Russiske Fæstning Nyeslot, og skal dække Savolax. Den anden ligger en Miil fra det i 1788 saa bekiendt blevne Anjala, og skal beskytte Landeveien til Tavastehuus, hvor de største Magaziner ere.
Kiøbenhavns Postrytter, 1793-06-28
Warschau, den 15 Junii. Fra Grodno har man ey hørt noget Nyt. – Rigsdagen tager i Morgen sin Begyndelse, og vil formodentlig inden 14 Dages Forløb være sluttet.
Kiøbenhavns Postrytter, 1793-06-28
Efter Sigende er Generallieutenant Tutolmin, Generalgouverneuren i Olonsk og Archangel, udnævnt til at succedere den afdøde General en Chef Kreczetnikow. Den Deel, som Preussen har faaet af Pohlen, udgiør, 1061 Qvadratmile, 262 Stæder, 8274 Landsbyer, 1136389 Jndvaanere, og indbringer 3594640 Gylden. Den Russiske Andeel i Ukraine bestaaer af 2656 Qvadratmile, 115 Stæder, 6056 Landsbyer, 2046398 Jndvaauere; i Litthauen 1897 Qvadratmile, 140 Stæder, 4025 Landsbyer, 965290 Jndvaanere, og indbringe begge Lande 8691072 Gylden. Det nærværende Polen indbefatter altsaa kun 4016 Qvadratmile, 697 Stæder, 10589 Landsbyer, og 3512710 Jndvaanere, og indbringer 13559181 Gylden!
Kiøbenhavns Postrytter, 1793-06-28
Wien, den 15 Junii. Foruden den nye stærke Recrutering antages der nu ogsaa mange Feldtbagere og 60 Feldt-Chirurger, og er der nyeligen sendt 1000 Stykker Vindbøsser til Armeen, foruden Flinte og anden Munition.
Kiøbenhavns Postrytter, 1793-06-28
London, den 18 Junii. Dumourier er nu hidkommet fra Ostende, og giør stor Opsigt i denne Hovedstad. Da han i Gaar i en Hyrevogn kiørte til Børsen, havde han en utroelig Mængde Folk efter sig. J Gaar bivaanede han ogsaa Underhusets Debatter. Da Ministrene og Politiet holde nøye Øye med ham, saa lod det først, som han vilde adressere sig til Lemmerne af Oppositionen; men i Gaar Aftes fik han Ordre til strax at forlade Engeland. Ja der siges, at han endnu i Aftes er reyst. - Valence har ligeledes faaet Ordre at reyse.
Kiøbenhavns Postrytter, 1793-06-28
J Gaar gjorde Hr. For i Underhuset den lovede Motion imod nærværende Krigs Fortsættelse imod Frankerige. Jblant andet sagde han: "Om ogsaa Krigen fra Begyndelsen havde været retfærdig og overeensstemmende med Politiken, saa var der dog siden mødt saadanne Omstændigheder, som maatte overtyde hver Mand om, at hverken Europas Rolighed eller Engelands Allieredes Sikkerhed havde noget at befrygte af Franskmændene, Ministerialpartiet talede meget ivrigen imod Fores Forslag, kaldte det et upolitiske, utaknemmeligt og skammeligt Skridt, just nu at skeye ud fra Alliancen med Europas største Magter og de bedste Venner, og paa en saa utaknemmelig Maade forlade dem, som opoffrede deres Blod og Skatte, og befriede vore Alliertes (Hollændernes) Lande for en grusom Fiendes Overfald. Hr. Burke paastod, at ingen retskaffen Engelskmand kunde tænke sig et saa urimeligt, forræderskt og utaknemmeligt Forhold. - "Om ogsaa, var Hr. Pitts Ord, en Separatfred var muelig, saa vilde det dog i sig selv ikke blive andet end en bevæbnet Vaabenstilstand, som Fienden, efter hans nu følgende Grundsætninger, vilde ved første ham beqvemme Leylighed igien bryde. – Hr. Fores Forslag blev forkastet med 187 Stemmer imod 47.
Kiøbenhavns Postrytter, 1793-06-28
J Morgen vil Kongen ved en Tale fra Tronen slutte Parlamentet. J Overhuset bragte Lord Stanhope den af Lord Auckland i Haag den 5te April overleverte Memoire, imod hvilken Oppositionen havde gjort saa mange Jndvendinger, igien paa Bane, og den blev ved Overhusets Pluralitet fuldkommen approberet. Af den derover forefaldne Debatte erfarede man ellers den hidtil ubekiendte og vigtige Omstændighed, at Storbrittannien ved en med Kongen af Sardinien sluttet Tractat har forbundet sig til, saalænge Krigen varer, at betale ham i aarlig Subsidie 200000 Pund, og ey slutte Fred med Frankerige, førend Sardinien har faaet Savoyen og Nizza tilbage.
Kiøbenhavns Postrytter, 1793-06-28
Det har sin Rigtighed, at den Spanske Gesandt har reclameret 640000 Pund Sterling, som for Kongens Regning har været ombord paa det opbragte Registerskib, Ligeledes have de Spanske Kiøbmænd i Cadix og Barcellona reclameret 800000 Pund Sterling for deres Eiendom i bemeldte Skib. Derimod har Admiral Gells og hans Officerers og Mandskabets Agent gjort formelig Paastand paa den hele Prise, og man paastaaer offentligen, at hverken nogen af Ministrene eller Kongen Selv har Magt til at bevilge formeldte Reclamationer, men at eene Landets Love skulle afgiøre denne vigtige Sag.
Kiøbenhavns Postrytter, 1793-06-28
Der skal i denne Anledning holdes en stor Raadsforsamling i Admiralitetet. Foruden ovennævnte 1440000 Pund Sterling skal der endda paa denne Prise være forefundet Contrebander for 700000 Pund Sterling.
Kiøbenhavns Postrytter, 1793-06-28
Brüssel, den 20 Junii. Natten til den 18de er der formeligen begyndt med at beskyde Valenciennes. Fienden svarer fra Staden med en skrækkelig Jld paa Beleyrerne, og havde den 17de giort et hæftigt Udfald. Custine befæster sin af Schelde og Censee dækkede Leyr imellem Douay og Bouchain paa det allerbedste. Tæt under Cambray formeres der hovedkulds en anden Leyr, paa hvilken 20000 Mennesker arbeyde Natten med Dagen. Denne Position er bekiendt under Navn af den Cæsarske Leyr, og en kjæk Armee vil der længe kunne holde en betydelig Magt i Respect. Men dersom den bliver forceret og overmandet, saa er der ey heller noget, der længer kan hindre den seyrende Fiende. - Ogsaa ved Dunkirchen skal der ved Søekysten formeeres en forskandset Leyr af 20000 Mand.
Kiøbenhavns Postrytter, 1793-06-28
Altona, den 25 Junii. Over Holland har man den Efterretning, at en paa Øen Martinique til den 21 April berammet Mordscene, som skulde kostet alle saa kaldte Aristorater Livet, er tildeels blevet undført, da adskillige af Slagtofferne havde i Tide faaet Nys derom, og reddet sig med Flugten. Jmidlertid ere dog endeel Personer paa en ret umenneskelig Maade blevne ombragte, hvoriblandt begge Mesdames Vermont med deres Børn, to Herrer og Fruer Roupelle, den eene med et diende Barn, Frue Meyencoult, Hr. Brindan med Kone, og Hr. Goudreault med sine tre Døttre, som alle for kort Tid siden vare der ankomne fra Frankerige. De franske Breve af 17 Junii ere udeblevne.
Kiøbenhavns Postrytter, 1793-06-28
Kiøbenhavn, den 28 Junii. Den 5 Junii har det allernaadigst behaget Hs. Kongelige Majestæt at udnævnte Copiisterne, Hans Echorn og Andreas Hørbye, til Fuldmægtiger, den første i det siellandske og den anden i det tronhiemske Renteskriver Contoir, samt til Copiister Examinatus Juris Johannes Boesen i det Kiøbenhavnske Contoir, Examinatus Juris Johannes Walleur i siellandske Contoir, Hans Langsted i det fyenske Contoir, Johannes Peter Rasmussen i Bergens og Christiansands Stifters Contoir, og Candidatus Juris Jonas Collett i Kammernes foreenede Archiv=Contoir, under Rentekammeret.
Kiøbenhavns Postrytter, 1793-06-28
J Tallotteriets 507 Trækning i Wandsbeck, den 25 Junii udkom følgende Nummer.
Kiøbenhavns Postrytter, 1793-06-28
Den Kongelige Hof- og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-06-28
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-06-28
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-06-28
Den af sal. Hr. Biskop Hersleb skrevne ypperlige Bog: Livets Ordi Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkjøbs at bekomme i det Kongelige Bogtrykkerie for 2 Mk.
Kiøbenhavns Postrytter, 1793-06-28
Godt Maculatur=Papiir er tilkiøbs at bekomme i det Kongelige Bogtrykkerie for 7 Mk. Riiser.
Kiøbenhavns Postrytter, 1793-07-01
Kiøbenhavns Aar. No. at ud, glemt. Latinsk, anland.
Kiøbenhavns Postrytter, 1793-07-01
Post-Tidender, at Altona. pitalsMandagen, den 1 Julii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1793-07-01
London, den 18 Junii. J Sessionen i Fredags holdt Hr. For det for Pligt, endnu eengang for Parlementets Slutning at tilkiendegive sit Ønske om Krigens Tilendebringelse: "Han haabede, sagde han, at man ey vilde beskylde ham for at have forandret sine Grundsætninger, fordi han ikke nu igientog sine forrige Grunde imod denne Kriig overhovedet betragtet, men eengang for alle havde antaget, at man havde havt Aarsag til at begynde Krigen.
Kiøbenhavns Postrytter, 1793-07-01
Berlin, den 25 Junii. Under 6te d. M. er her udgaaet følgende Edict, betræffende de Kongelige Undersaattes Forhold, saalænge nærværende Krig med Frankerige varer: Vi Friedrich Wilhelm, af Guds Naade Konge i Preussen a. a. giøre hermed vitterligt: Da det tydske Rige til sit Forsvar har grebet til Vaaben imod Frankerige, og Hs. Keyserl. Majestæt, i Overeensstemmelse med Rigsbeslutningen, har ladet udfærdige et aabent Brev til Riget desangaaende, saa have Vi landsfaderligen besluttet, for Vore Chur- og Rigslande at lade udstæde følgende dertil sigtende Edict, saaog som hovedkrigførende Deel ladet samme Anordning bekiendtgiøre for Vore souveraine Stater: 1) Alle Vore Vasaller og Undersaatte, som staae i fransk militair eller civil Tieneste, skulle ufortøvet forlade samme, og ey herefter tage Tieneste der, i hvilken Anledning Vi ey allene herved referere Os til Vores allerede under 3die Januarii d. A. udfærdigede Avocatorier, men fornye og indskierpe samme, saa og befale, at ingen af Vore Vasaller og Undersaatter maae paa nye gaae fransk Tieneste, hvis de ville undgaae de i Avocatorierne anførte Straffe.
Kiøbenhavns Postrytter, 1793-07-01
Hamburg, den 27 Junii. Med en her indløben overordentlig Leylighed har man havt den tilforladelige Efterretning, at Trencheerne for Maynz ere den 17de hujus aabnede, og at Staden allerede den 18de med god Virkning blev beskudt fra fem Batterier.
Kiøbenhavns Postrytter, 1793-07-01
Kiøbenhavn, den 1 Julii. Under Dato Frederichsberg Slot den 21 Junii er udkommet en Forordning, som nøyere bestemmer Grændserne imellem de civile Auctions- og Skifte=Forvalteres Jurisdictioner indbyrdes, m.v.
Kiøbenhavns Postrytter, 1793-07-01
Den 24 May er den hidtil værende Præst i Nordlagum, Peter Ludewig Berent, confirmeret som valgt Pastor i Warnitz, Apenrade Amt. Den 14 Junii er Stadsecretair Peter Wilhelm Sander i Tønning, efter Ansøgning, i Naade entlediget sin Tieneste og i hans Sted confirmeret den valgte Underretsadvocat, Christoph Friederich Michelsen. Den 21 Junii er Skole Cantoren, Gregorius Lindeloff i Landkirchen paa Fehmern, beskikket til Diaconus i Kellinghusen. Den 28 Junii er Conrectoren ved Domskolen i Slesvig, Gerhard Wilhelm Armandus Lempelius, confirmeret som valgt Pastor i Cotzenbull i Landskabet Eiderstedt; ligeledes Candidatus Theologi og Catechet ved Skolemester Seminariet i Kiel, Frans Adolph Schrøder, som valgt Diaconus ved Stadskirken i Oldenburg.
Kiøbenhavns Postrytter, 1793-07-01
Meteorologiske Observationer. Barom. Therm.
Kiøbenhavns Postrytter, 1793-07-01
Vinden. 24 Junii. 27, II. 11 1/4 Varme. V. N. V. N. W. S. V. N. V. V. N. V. S. S. V. S. V.
Kiøbenhavns Postrytter, 1793-07-01
Udi afvigte Uge fra den 22 Junii til den 29 Junii, ere i denne Kongel. Residence-Stad copulerede 8 Par. Fødte Drenge 25, Piger 21, tilsammen fødte 46. Døde Mænd 16, Qvinder 14, Drenge 8, Piger 7, af følgende Sygdomme: Alderdom 1. Barselseng 1. Brystsyge 6. Forraadnelsesfeber 2. Gicht 1. Hidsigfeber 2. Mæslinger 1 Slag 12. Trødske 1. Tænder 4 Tærende Syge 5. Uangivne Svagheder 7. Vattersoet 2. Tilsammen døde 45. Altsaa 1 fleer født end død.
Kiøbenhavns Postrytter, 1793-07-01
Den Kongelige Hof- og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-07-01
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-07-01
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir. Kyst-Mad, eller Forældre og Børne-Confect, det er en opbyggelig Discours imellem nogle gode Venner over det Spørsmaal: Hvad heller det kan agtes for større Lyksalighed at have aldeles ingen, eller og at have mange Børn, sælges i det Kongel. Bogtrykkerie for 10 s.
Kiøbenhavns Postrytter, 1793-07-05
Kiøbenhavns Aar. No. annammitan, men. Post-Tidender, hans tilstanter. paa Fredagen, den 5 Julii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1793-07-05
Cherson, den 28 May. Saavel her som i Sebastopel arbeydes Nat og Dag paa Skibsværfterne. Der staae 4 Skibe paa 70, 7 paa 64,6 paa 54, og 12 store Fregatter paa Stabelen, foruden en stor Mængde fladbundede Fartøyer.
Kiøbenhavns Postrytter, 1793-07-05
Semlin, den 14 Junii. J alle tyrkiske Provindser skal Tropperne nu øves paa en bedre Maade end hidtil. Man regner, at 150000 Mand allerede ere i Færd med at lære denne nye Exercice.
Kiøbenhavns Postrytter, 1793-07-05
Den fra Storherren til Belgrad indløbne Ordre desangaaende, siger udtrykkeligen: "Jkke saa nøyagtigen og strængt, som hos Tydskerne; men blot saaledes, at de Rettroende lære at holde bedre Orden i deres Manoendrer.
Kiøbenhavns Postrytter, 1793-07-05
Paris, den 21 Junii. Revolutions-Tribunalet gav denne Stad i Forgaars et blodigt Skuespil, hvis Lige ikke er seet siden de forhen saa grusomme Jnqvisitions-Tider, og som hos enhver maatte opvække den billigste Afskye. Af 28 Personer, som vare beskyldte for at have taget Deel i den berygtede Roueries Conspiration i Bretagne, bleve de 12 (nemlig 9 Mandspersoner og 3 Fruentimmere) dømte fra Livet, og paa den saa kaldte Revolutionsplads i en Tid af 13 Minuter henrettede med Guillotinen; hvorved især det, til største Skam for den nu herskende Tænkemaade, var mærkeligt, at den talrige Mængde Tilskuere opførde sig som ved et Gøglespil, klappede i Hænderne, og raabte Bravo ved hvert Drøn af Guillotinen. Under Forhøret havde alle 28 Anklagede viist det største Mod og en ubeskrivelig Standhaftighed; og de tolv Fordømte vedbleve at vise dette til deres sidste Øyeblik. Ja de 16 Friekiendte raabte endog høyt: "ere de skyldige, saa ere vi det ogsaa, og udstødte Forbandelser over Dommerne. To af Tribunalets Lemmer skal selv have erklæret, at af de Aflivede virkeligen vare uskyldige; men at man havde fordømt dem, fordi de vare beslægtede til den forrige Adel. - Paa samme Tid, da disse Ulykkelige paa Karrer blede førte igiennem Gaderne til Retterstædet, raabte Viise Kierlingerne med en Piece, som de kaldte: "Guillotinens eller National-Rageknivens store Seyer over &c. Naar man undtager denne skrækkelige Scene, har det i de sidste 4 Dage været temmelig roeligt her, og det er det endelig i Almindelighed, naar der ikke med Forsæt gives Anledning til Uroe og Tummel. Folkemængden her i Staden har kiendeligen aftaget; derimod tiltager den i de omliggende Egne, hvilke ikke længer høre til det Parisiske Departement. Saaledes kan man f. Ex. i St. Germain en Lahe neppe faae et Værelse for Betaling. Her i Staden stiger og falder Huusleien, ligesom den Section, i hvilken Huset ligger, tænker jacobinsk eller moderat til. Endnu giver man naturligviis de Sectioner Fortrinet, hvor god Orden og en nogenledes moderat Tænkemaade hersker. Forresten bekymrer den arbeydende Deel af vort Publicum sig meget lidet om de udenlandske Anliggenders Beskaffenhed. Man giør store Væddemaale paa, at Maire Paches Regimente ey vil kunne vare ret længe, og at Revolutions-Tribunalet snart vil faae sin blodige Rolle udspillet; men man seer dog ikke, hvorpaa de, som vædde, egentligen vove deres Penge. – J disse Dage ere Sectionerne beskieftigede med at vælge en nye Generalcommandant, hvortil man skal have udseet Borgeren Raffen, Commandant i Sectionen Butte des Moulius.
Kiøbenhavns Postrytter, 1793-07-05
Fra Maynzkanten, den 23 Junii. Hele Gaarsdagen, især ved Middagstid, var den Kanonild, som Franskmændene fra alle deres Batterier i Maynz gjorde paa Tydskerne, overmaade stærk. Disse gav fra deres nye opkastede Batterier et dobbelt Svar, og kastede en stor Mængde Granater og Haubitzer ind i Citadellet. Kanonaden varede fra begge Sider til Kl. 6 Aften, begyndte igien ud paa Natten, og vedholdt til i Morges. Et fransk Skib, som skulde gaae til Maynz, blev boeret i Grund. Man kan tydelig mærke, at Franskmændenes Skud blive slettere og slettere; hvoraf formodes, at deres Munition maaskee ikke længer er saa passende til Kanonerne. - De franske Deserteurer gaae i denne Tid hyppigere end ellers over til de tydske Tropper.
Kiøbenhavns Postrytter, 1793-07-05
Den Preussiske Monark og flere Prindser vare den 18de om Natten nærværende ved den første Linies Aabning. Folkene arbeydede sig med en saa utroelig Hurtighed ned i Jorden, at saavel Arbeyderne som Bedækningen havde allerede i Dagbrækningen den 19de en Grøft af 18 Fods Breede. Sex Keyserlige og syv Preussiske Batailloner tienede de 5600 Arbeydere til Bedækning. Beleyringens Direction er nu overdraget til Oberst von der Lahr, Chefen for det Preussiske Mineurcorps.
Kiøbenhavns Postrytter, 1793-07-05
Brüssel, den 23 Junii. Kanonaden imod Valenciennes er saa gyselig, at denne Stad, om den endnu noget længer skulde giøre Modstand, vil blive en fuldkommen Steen= og Askehob. Jmidlertid give de Beleyrede fra deres Side en saa frygtelig Jld paa Beleyrerne, at Løbegravene have været skiulte med Døde og Saarede. Den 19de giorde Fienden et heftigt Udfald, som vel kostede meget Blod, men dog var uden synderlig Virkning.
Kiøbenhavns Postrytter, 1793-07-05
De Anstalter, Prindsen af Coburg har ladet giøre, for ret snart at faae Bugt med Valenciennes, ere beundringsværdige, og give Romernes dristige Anlæg ikke det ringeste efter. For at afværge de Oversvømmelser, som kunde ødelægge hans Approcher, har han ladet en nye Kanal af næsten to Milles Strækning grave. Videre har Prindsen, da Dalen imellem begge de Høye, fra hvilke Fæstningen skulde beskydes, var ham til Hinder, lagt en Plan til at foreene dem oventil, og udført dette saa vel, at der nu fra den ene Høy til den anden er anbragt en Broe af saa stærke Bielker og Planker, at derpaa kan anlægges Batterier.
Kiøbenhavns Postrytter, 1793-07-05
Den 20de ankom her atter en saa betydelig Transport af Syge og blesserte, at vore Hospitaler nu ikke have Plads til flere. Til Ostende er der ankommet 66 Transportskibe med Engelske Cavallerie Detachements, og fra Holland 60 Skibe med Krigsmunition.